ગાંધીનગરઃ Dy. CM નીતિન પટેલે પ્રેસ કોન્ફરન્સ યોજી હતી. જેમાં તેઓએ વિવિધ આરોગ્યલક્ષી જાહેરાતો કરી છે. આ સિવાય નીતિન પટેલે સંબોધન કરતા કહ્યું કે રાજ્ય સરકારે અનેક પ્રજાલક્ષી નિર્ણયો લીધા છે. ગુજરાત સરકારે આરોગ્ય ક્ષેત્રે પણ ઘણા બધા કામો કર્યા છે. 1 કરોડથી વધુ લોકો સરકારી હોસ્પિટલોની સેવા લે છે. 2014માં મુખ્યમંત્રી વાત્સલ્ય યોજના અમલમાં મુકાઇ. 1.20 લાખ આવક ધરાવતા પરિવારોને BPL કાર્ડમાં સ્થાન અપાવ્યું. સાથે બજેટમાં પણ રૂ.1.20 લાખ આવકને વધારી રૂ.1.50 લાખ આવક કરાઇ. CM વિજયભાઇ રૂપાણીએ ચર્ચા બાદ રૂ.1.50 લાખની આવક મર્યાદા પણ વધારી હતી. સીએમએ આરોગ્ય મંત્રી અને સિનિયર નેતાઓ સાથે અનેક ચર્ચાઓ પણ કરી છે. આ ચર્ચા બાદ આવક મર્યાદા વધારીને રૂ.2.50 લાખ કરવામાં આવી.